# RASEINIŲ RAJONO SAVIVALDYBĖS ADMINISTRACIJOS

# VIETINIO ŪKIO IR TURTO VALDYMO SKYRIUS

AIŠKINAMASIS RAŠTAS

**DĖL TARYBOS SPRENDIMO „DĖL SUTIKIMO PERIMTI VALSTYBĖS ILGALAIKį nekilnojamąjį TURTą**

**RASEINIŲ RAJONO SAVIVALDYBĖS NUOSAVYBĖN“ PROJEKTO**

2021 m. vasario 12 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| Projekto tikslas - sutikti perimti Savivaldybės nuosavybėn valstybei nuosavybės teise priklausantį ir Raseinių rajono savivaldybės patikėjimo teise valdomą nekilnojamąjį turtą savivaldybės savarankiškosioms funkcijoms, numatytoms Lietuvos Respublikos vietos savivaldos įstatymo 6 straipsnyje, įgyvendinti (švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas):1. Negyvenamąją patalpą – Pedagoginės psichologinės tarnybos patalpas (mokslo paskirties), esančias Raseiniai, V. Grybo g. 33-1 (unikalus Nr. 4400-0457-2689:3811, bendras plotas 98,29 kv. m). Šios patalpos buvo perduotos valstybinėms (valstybės perduotoms savivaldybėms) civilinės saugos funkcijoms įgyvendinti, tačiau pasikeitus situacijai ir atsiradus Savivaldybės poreikiams, vėliau jos buvo perduotos panaudos pagrindais biudžetinei įstaigai, savivaldybės savarankiškųjų funkcijų įgyvendinimui.Pažymėtina, kad pastato, kuriame yra šios patalpos, rūsys priklauso nuosavybės teise Raseinių rajono savivaldybei (negyvenamoji patalpa – administracinė, V. Grybo g. 33-1, Raseiniai, unikalus Nr. 4400-3054-1218:3128, bendras plotas 66,63 kv. m), pradėtas rūsio remontas, jį pritaikant Raseinių rajono švietimo pagalbos tarnybos veiklai ir valstybės turtinio vieneto perdavimas bendrasavininkiui, Savivaldybės nuosavybėn būtų logiškas sprendimas.2. Negyvenamąją patalpą – administracines patalpas (administracinės paskirties), esančias Raseiniai, T. Daugirdo g. 7-2 (unikalus Nr. 4400-0699-6452:9260, bendras plotas 492,45 kv. m su bendro naudojimo patalpomis 13,22 kv. m), pastatą – garažą (pagalbinio ūkio paskirtis, unikalus Nr. 7296-5000-4047, užstatymo plotas 79,00 kv. m), kitus inžinerinius statinius – kiemo statinius (unikalus Nr. 7296-5000-4069). Šios patalpos ir statiniai buvo perduoti savivaldybių sveikatos programų rengimo ir įgyvendinimo, pirminės asmens ir visuomenės sveikatos priežiūros, civilinės saugos organizavimo, dalyvavimo atrenkant šauktinius į karo tarnybą bei dalyvavimo rengiantis mobilizacijai funkcijoms įgyvendinti, tačiau pasikeitus situacijai ir atsiradus Savivaldybės poreikiams, vėliau jos buvo perduotos panaudos pagrindais Raseinių rajono švietimo pagalbos tarnybai, savivaldybės savarankiškųjų funkcijų įgyvendinimui.Šiam turtui atlikti pagerinimo darbai ir jis visiškai pritaikytas Raseinių rajono švietimo pagalbos tarnybos veiklai.Pažymėtina, kad Lietuvos Respublikos valstybės kontrolė, 2020 m. atlikusi Valstybės nekilnojamojo turto, perduoto savivaldybėms patikėjimo teise, valdymo auditą (2020 m. liepos 15 d. valstybinio audito ataskaita Nr. VAE-6), konstatavo, kad šis valstybės turtas valdomas Savivaldybės patikėjimo teise ir rekomendavo „*Įsivertinus ar valstybės nekilnojamasis turtas, kurį savivaldybė valdo patikėjimo teise, yra reikalingas valstybinėms (valstybės perduotoms savivaldybėms) funkcijoms vykdyti, imtis veiksmų, kad funkcijoms įgyvendinti nereikalingas nekilnojamasis turtas būtų grąžintas arba teisės aktų nustatyta tvarka perduotas savivaldybės nuosavybėn.“*Įvertinant tai, kas aukščiau paminėta ir vadovaujantis Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, 12, 14 ir 15 punktais, siūlomas šis sprendimo projektas, kurį priėmus bus teikiamas Turto bankui, kaip centralizuotai valdomo valstybės turto valdytojui, ir prašoma duoti raštišką sutikimą perduoti išvardintą valstybės nekilnojamąjį turtą Raseinių rajono savivaldybės nuosavybėn. |
| ***2. Kokių pozityvių rezultatų laukiama.*** |
|  Perėmus turtą bus užtikrintas Raseinių rajono savivaldybės savivaldybės savarankiškųjų funkcijų, numatytų Lietuvos Respublikos vietos savivaldos įstatymo 6 straipsnyje, įgyvendinimas (švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas). |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių nenumatoma. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Antikorupcinis vertinimas neatliekamas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Projektas suderintas su Teisės, personalo ir civilinės metrikacijos skyriumi, kalbos tvarkytoju, administracijos direktoriumi. Sprendimo įgyvendinimui lėšos nereikalingos |
| ***6. Numatomo teisinio reguliavimo poveikio vertinimas (norminio pobūdžio teisės aktams).*** |
| Nereikalingas. |
| ***7. Projekto autorius ar autorių grupė.*** |
| Vietinio ūkio ir turto valdymo skyriaus vedėjas Robertas Pareigis. Sprendimo rengimą iniciavo Savivaldybės vadovai. |

**Vietinio ūkio ir turto valdymo**

**skyriaus vedėjas Robertas Pareigis**

(Autorius, pareigos) (parašas) (vardas, pavardė)